Dr. Nemes József

egyetemi docens, tanszéki koordinátor

njozsef@ttk.nyme.hu, 06-20-530-37-17

NymE SEK TTK

Technika és Alkalmazott Informatika Intézeti Tanszék

Szombathely, Károlyi Gáspár tér 4.

9700

Rettegi Attila

elnök

Oktatási Bizottság

Szombathely Megyei Jogú Város Önkormányzata

Szombathely, Kossuth Lajos u. 1-3.

9700

**Tisztelt Elnök Úr!**

Az idén – 2013-ban – lesz 30 éve, hogy Szombathelyen a Tanárképző Főiskolán elindult a Technika szakos tanárképzés. Ennek kapcsán 2013. október havában szeretnénk a 30 éves évforduló alkalmából több napos konferenciát tartani, melyet a Nyugat-magyarországi Egyetem SEK Természettudományi Karán, a Technika és Alkalmazott Informatika Intézeti Tanszék szervezésében rendeznénk. A rendezvényt reményeink szerint több oktatáspolitikai szakértő előadóként is megtiszteli, ezért is fontos, hogy a városból és a megyéből minél több gyakorló szakos pedagógus is részt tudjon venni. A konferencia szerveződő programjában – többek között – szerepel a város, a megye üzemeinek látogatása, mint a technika szakos tanárok számára fontos pályaorientációs ismereteknek a megismerése. Tervben szerepel Wagner András sírjánál való tiszteletadás, mint a Technika Tanszék alapító tagjára és a város polgármesterére való emlékezés. Az előbb említett programokhoz például a konferencia résztvevőinek busszal való szállítása jelentkezik, mint kiadás.

A konferencia, és a hozzá kapcsolódó események lebonyolítása a konferencia regisztrációs díjával nem lehetséges, mivel a pedagógusok pénzügyi terhelése korlátozott. Ezért kérem T. Elnök urat, hogy az Oktatási Bizottság – a lehetőségeihez mérten – támogassa a Konferencia megrendezését, ezzel is elősegítve a 30 éves jubileum méltó megünneplését.

Amennyiben T. Elnök úr szükségesnek látja, úgy természetesen személyesen is tájékoztatom a Konferencia részletesebb előzetes programjáról, költségvetéséről.

Előre is köszönve a támogatást, maradok tisztelettel:

Szombathely, 2013. június 01.

 Dr. Nemes József

 egyetemi docens, tanszéki koordinátor